- Hindi News
- National
- राज्य बाल अधिकार संरक्षण आयोग के सदस्य ने जांच कर काटे स्कूली वाहनों के चालान
राज्य बाल अधिकार संरक्षण आयोग के सदस्य ने जांच कर काटे स्कूली वाहनों के चालान
भास्कर न्यूज | भिवानी/ तोशाम
हरियाणा राज्य बाल अधिकार संरक्षण आयोग के सदस्य सुशील वर्मा ने शनिवार को भिवानी, तोशाम क्षेत्र के अनेक गांवों में पहुंचकर स्कूली वाहनों की जांच की तथा खामियां पाए जाने पर एक दर्जन से अधिक वाहनों के चालान काटे।
हरियाणा राज्य बाल अधिकार संरक्षण आयोग ने कंडम स्कूली वाहनों के खिलाफ अभियान चलाया हुआ है। जो बस कंडम हैं तथा निर्धारित नियमों के अनुसार नहीं चल रही उनका चालान काटा जा रहा है। शनिवार सुबह टीम ने शहर में अभियान चलाया। टीम शनिवार सुबह आठ बजे केएम स्कूल पहुंची। वहां पर बच्चों की छुट्टी पाई। इसके बाद वैश्य मॉडल स्कूल पहुंची। स्कूल में ऑटो रिक्शा से बच्चे रहे थे। इस पर टीम सदस्यों ने सात ऑटो रिक्शा के चालान काटे तथा कहा कि अधिक बच्चे बैठाए हुए है। बच्चों की कोई परवाह नहीं है। इससे ऑटो रिक्शा चालकों में हड़कंप मच गया। ऑटो चालक दूर से ही बच्चों को उतार कर भागते दिखाई दिए। टीम सदस्य इसके बाद हलवासिया स्कूल पहुंची तथा वहां पर बसों की चैकिंग की तथा स्कूल प्रशासन बस चालकों को आवश्यक हिदायत दी। टीम यहां से बापोड़ा गांव पहुंची। वहां पर टीम ने आईपीएस स्कूल के वाहनों की जांच की। वहां से टीम बीरण स्थित देवराइज पब्लिक स्कूल पहुंची। इसके बाद टीम ने तोशाम आस पास के गांवों में स्कूली वाहनों की जांच की तथा छह वाहनों के चालान काटे। गौरतलब है कि पंजाब एवं हरियाणा उच्च न्यायालय द्वारा स्कूली वाहनों के सुरक्षा से संबंधित आदेश जारी किए गए हैं। आदेशों की अनुपालना निर्धारित माप दंडों के अनुसार की जाए। पंजाब एवं हरियाणा उच्च न्यायालय ने स्कूली बसों को सुरक्षा की दृष्टि से कुछ मापदंडों का पालन करने के आदेश दिए। सुरक्षित स्कूल वाहन पॉलिसी के तहत सभी स्कूल प्रबंधक इन दिशा निर्देशों की पालना करने के लिए बाध्य हैं। इसी दिशा में आदेशों की पालना सुनिश्चित करने के लिए हरियाणा राज्य बाल अधिकार संरक्षण आयोग के सदस्य ने आज दौरा किया था
सुशील वर्मा ने कहा कि असुरक्षित स्कूल वाहन चलाने वाले स्कूलों के खिलाफ सख्त कार्रवाई की जाएगी। सभी स्कूल प्रबंधकों को बच्चों को लाने ले जाने वाले वाहन पूरी तरह से सुरक्षित सुनिश्चित करने होंगे। टीम में सुशील वर्मा के साथ जयबीर नाफरिया, बलराज सिंह, जगदीश ढुल, सुरेंद्र, जनकराज, संतलाल सुरेंद्र सिंह आदि उपस्थित थे।
टीम के सदस्यों ने स्कूल बस रखे फर्स्ट एड बॉक्स की जांच भी की। उनके साथ मुख्याध्यापक जयबीर नाफरिया भी थे।
तोशाम। स्कूल बस की चेकिंग करते हरियाणा राज्य बाल आयोग के सदस्य सुशील वर्मा अन्य टीम सदस्य।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva awa_Deva